Muracatê birayê Rayberê Şarê Kurdî Abdullah Ocalanî Mehmet Ocalan û warisê ci Mazlûm Dînçî yo ke seba ke bieşkê şirê Îmrali  Serdozgerîya Komare ya Bûrsa rê amebi kerdene, ame redkerdene. Reyna Muracato ke hetê birayê Hamîlî Yildirimî Polat Yildirim, birayê Omer Hayrî Konar, Emîn Konar û waya Veysel Aktaşî Sabîha Aslane ra amebi kerdene zî nêame qebûlkerdene.
Sebebê redkerdişê muracatan ê hetê dozgerîye zî madeyê “sînorkerdişê derheqê tewqîfkerdeyan de” yê “Qanûnê bi Hûmara 5275î yê Derheqê Înfazê Tedbîranê Ceza û Asayîşî” ame ramotene.
Omer Hayrî Konar, Veysî Aktaş û Hamîlî Yildirm ê ke 2015 ra nata sey ‘’Sekreterya’’ Îmrali de yê heta ewro teyna 5’ê Hezîrane de roja Roşanî merdimanê xo dir pêvînayîş viraştbi.
